als_Latn dik_Latn sag_Latn
Shefi i Zyrës së BE-së në Kosovë, Samuel Zhbogar ka bërë një vizitë shumë “befasuese” gjatë ditës së sotme. Ai e ka vizituar kompaninë “Devolli Corporation”. Kështu bëhet e ditur në një kumtesë që e ka lëshuar për medie kjo kompani.
Për më tepër lexoni të plotë njoftimin e lëshuar për medie nga Devolli Corporation.
Sot me 20 Tetor 2014, delegacioni i udhëhequr nga Përfaqësuesi special i Bashkimit Evropian në Kosovë Z. Samuel Zbogar bëri një vizitë në Devolli Corporation.
Gjatë vizitës delegacioni u pritë nga përfaqësuesit e Devolli Corporation të udhëhequr nga Pronari Z. Shkelqim Devolli dhe Drejtori i Përgjithshëm Z. Ismet Bojku me ç’rast patën një takim pune dhe vizitë në repartet e Korporatës, ku u njoftuan për historiatin 25 vjeqar, të arriturat, asetet dhe investimet kapitale të Devolli Corporation.
Z. Zbogar ishte tejet i impresionuar me aktivitetet dhe kapacitetet prodhuese dhe shërbyese të Korporatës, duke shprehur mirënjohje për të arriturat. Të dy palët u dakorduan se sektori privat duhet të jetë shtylla kryesore e ekonomis së një vendi, andaj ajo duhet ta ketë përkrahjen e institucioneve dhe shoqërise.
Z. Zbogar ofroj mbështetjen e tij dhe institucionit që përfaqëson ndaj Devolli Corporation në veçanti dhe gjithë sipërmarrësve në përgjithësi.
als_Latn als_Latn als_Latn als_Latn als_Latn als_Latn